مسجد عمری (بصری)

مسجد عمری  شام کے شہر بصریٰ میں اسلامی دور کی ایک ابتدائی مسجد ہے۔ اس کی بنیاد خلیفہ دوم عمر بن خطاب نے رکھی تھی، جب آپ 636ء میں شام کی فتوحات میں آپ نے مسلمانوں کی قیادت کی تھی اور اسے آٹھویں صدی کے اوائل میں خلیفہ یزید دوم نے مکمل کیا۔ مسجد کی تزئین و آرائش بارہویں اور تیرہویں صدی عیسوی میں ایوبی خاندانوں نے کی تھی۔ Al-Omari Mosque  Archnet Digital Library. 
 مقام 
المسجد العمری شام کے تاریخی شہر بصرى الشام کے وسط میں واقع ہے، جو دار الحکومت دمشق سے 140 کلومیٹر جنوب کی جانب واقع ہے۔ یہ مسجد "جامع العروس" کے نام سے بھی مشہور ہے۔
 تاریخی جائزہ 
مسجد عمری شام کے قدیم ترین مساجد میں شمار ہوتا ہے اور اسے خلیفہ عمر بن الخطابؓ کے دور میں تعمیر کیا گیا تھا، اسی نسبت سے اسے الجامع العمری کہا جاتا ہے۔ یہ اسلام کے ابتدائی عہد میں تعمیر ہونے والی واحد مسجد ہے جو اپنی اصل شکل کو آج تک بڑی حد تک برقرار رکھے ہوئے ہے اور اس کے قدیم معماری نقوش اور ستون اب بھی اپنی جگہ موجود ہیں۔
اس مسجد میں مختلف ادوار میں تزئین و مرمت کا کام ہوتا رہا ہے۔ 1936ء میں فرانسیسی انجینئر اِیکوشار کی بحالی کی کوششوں کے دوران اموی دور کی ایک کوفی خط میں کندہ تحریر ملی، جو 102 ہجری / 720 عیسوی کی تھی، جس میں لکھا تھا:
"یہ مینار سن 100 ہجری کے بعد تعمیر کیا گیا اور اس کا کام الحرث نے مکمل کیا۔"

اسی طرح، 128 ہجری / 745 عیسوی کی ایک اور اموی تحریر مشرقی برآمدے کے ایک ستون پر دریافت ہوئی۔ مزید برآں، مسجد کے چھت کے ایک حصے کی تجدید 460 ہجری / 1067 عیسوی میں کی گئی، جس کی تصدیق کوفی رسم الخط میں درج ایک عبارت سے ہوتی ہے:
"یہ چھت 460 ہجری میں دوبارہ تعمیر کی گئی۔"

بعد ازاں، 506 ہجری / 1122 عیسوی میں امین الدولہ ابو منصور کمشتکین الاَتابَکی نے مسجد کی مرمت کروائی، جبکہ 618 ہجری / 1221 عیسوی میں ایوبی دور میں اس کے صحن کی تجدید کا ذکر شمالی دیوار پر نسخی خط میں درج ایک تحریر سے ملتا ہے۔

لیکن افسوس!
13 اپریل 2013ء (2 جمادی الآخر 1434ھ) کو شامی حکومت کی افواج نے مسجد کے مینار کو تباہ کر دیا۔

 مزید دیکھیے 
 مسجد عمری
 سیدہ رقیہ مسجد

 حوالہ جات 

زمرہ:سولہویں صدی کی مساجد
زمرہ:دمشق کی دیواروں والے شہر کے اندر عمارات و ساخات
زمرہ:سوری طرز تعمیر
زمرہ:تیرہویں صدی کی مساجد
زمرہ:چودہویں صدی کی مساجد
زمرہ:ویکی ڈیٹا پر موجود متناسقات
زمرہ:ساتویں صدی کی مساجد
زمرہ:720ء کی دہائی میں مکمل ہونے والی مذہبی عمارات
زمرہ:721ء کی تاسیسات
زمرہ:اموی سلطنت میں آٹھویں صدی کی تاسیسات
زمرہ:بصریٰ
زمرہ:سوریہ کی مساجد
زمرہ:آٹھویں صدی کی مساجد
زمرہ:محافظہ درعا میں عمارات و ساخات
زمرہ:اموی معماری
زمرہ:721ء میں مکمل ہونے والی مساجد
زمرہ:تاریخی مساجد
زمرہ:آٹھویں صدی کی معماری